cyanic-selkie/wikianc huggingface dataset:
კელნის უნივერსიტეტი
კელნის უნივერსიტეტი ჰაიდელბერგის რუპრეხტ კარლს-უნივერსიტეტის დაარსებიდან ორ წელიწადში, 1388 წელს დაარსდა და ევროპის უძველეს უნივერსიტეტებს მიეკუთვნება. 1789 წელს, ე. წ. ფრანგული პერიოდის დროს იგი დაიხურა და მხოლოდ 1919 წელს აღდგა კელნის ახალი უნივერსიტეტის სახელით. პირველი მსოფლიო ომის შემდეგ სტრასბურგის კაიზერ ვილჰელმის უნივერსიტეტის განადგურების შემდეგ კელნის უნივერსიტეტს მისი ტრადიციაც უნდა გაეგრძელებინა და რაინზე გერმანული პოზიცია გაეძლიერებინა. 2015 წლის ზამთრის სემესტრში 49.000-ზე მეტი სტუდენტით (დოქტორანტების გარდა, მოკლევადიანი სტუდენტების ჩათვლით) იგი გერმანიის სიდიდით მესამე უნივერსიტეტია.
სქოლიო
კატეგორია:ჩრდილოეთი რაინ-ვესტფალიის უმაღლესი სასწავლებლები
Hot Girls, Bad Boys
Hot Girls, Bad Boys — გერმანული პოპ-ჯგუფ Bad Boys Blue-ს სადებიუტო სტუდიური ალბომი. გამოვიდა 1985 წელს, ლეიბლზე Coconut Records. ალბომში შეტანილია მსოფლიო ჰიტები „You're a Woman“ და „Pretty Young Girl“. კიდევ ერთი, პირველი სინგლი „L.O.V.E. in My Car“ ჩარტში არ მოხვედრილა.
ნანა კიკილაშვილი
ნანა კიკილაშვილი (დ. 12 აგვისტო, 1962, თბილისი, საქართველოს სსრ, სსრკ) — ქართველი სპორტსმენი (აკრობატიკა). 1985 წელს დაამთავრა საქართველოს ფიზკულტურის ინსტიტუტი. საერთაშორისო კლასის სპორტის ოსტატი (1980) და მსოფლიოს აბსოლუტური ჩემპიონი (1980). სსრკ სამგზის ჩემპიონი (1979, 1980, 1981) და სსრკ თასის სამგზის მფლობელი (1980, 1981, 1982). მსოფლიოს თასის გათამაშების მეორე პრიზიორი (1981) და მეორე პრიზიორი (1979). მოსწავლეთა XV სპარტაკიადის მეორე პრიზიორი (1978) და სსრკ ჩემპიონი ახალგაზრდებს შორის (1979).
რესურსები ინტერნეტში
კატეგორია:დაბადებული 12 აგვისტო კატეგორია:დაბადებული 1962 კატეგორია:ქართველი აკრობატები კატეგორია:თბილისში დაბადებულები კატეგორია:ქალები სპორტში კატეგორია:საბჭოთა კავშირის საერთაშორისო კლასის სპორტის ოსტატები
ჩონგოს-ალტოს რაიონი
ჩონგოს-ალტოს რაიონი (Distrito de Chongos Alto) — რაიონი პერუში, ხუნინის რეგიონის უანკაიოს პროვინციაში. მდებარეობს ზღვის დონიდან 3 544 მეტრზე. 2007 წლის მონაცემებით, მოსახლეობა 1 819 ადამიანს შეადგენდა, სიმჭიდროვე 2.6 ადამიანი კმ²-ზე. ფართობი 701.75 კმ²-ია.
რესურსები ინტერნეტში
კატეგორია:ხუნინის რეგიონის რაიონები კატეგორია:უანკაიოს პროვინციის რაიონები
კონსტანტინოპოლის დაცემა
კონსტანტინოპოლის დაცემა — ოსმალეთის იმპერიის სულთან მეჰმედ II-ის მიერ 1453 წლის 29 მაისს კონსტანტინოპოლის აღება, რასაც შედეგად მოჰყვა ბიზანტიის იმპერიის რუკიდან გაქრობა. ბრძოლაში დაიღუპა ბიზანტიის უკანასკნელი იმპერატორი კონსტანტინე XI დრაგაში. კონსტანტინოპოლი გახდა ოსმალეთის იმპერიის დედაქალაქი და ამ სტატუსს ატარებდა 1922 წლამდე.
შემტევ ოსმალეთის არმიას, რომელიც მნიშვნელოვნად აღემატებოდა კონსტანტინოპოლის დამცველებს, მეთაურობდა 21 წლის სულთან მეჰმედ II (მოგვიანებით „დამპყრობელი“ უწოდეს), ხოლო ბიზანტიის არმიას ხელმძღვანელობდა იმპერატორი კონსტანტინე XI პალეოლოგოსი. ქალაქის დაპყრობის შემდეგ, მეჰმედ II- მ კონსტანტინოპოლი ოსმალეთის ახალ დედაქალაქად აქცია და ჩაანაცვლა ედირნე.
კონსტანტინოპოლის დაცემით დასრულდა ბიზანტიის იმპერიის არსებობა და ფაქტობრივად დასრულდა რომის იმპერია, სახელმწიფო, რომელიც ძვ. წ. 27-ით თარიღდება და თითქმის 1500 წელი იარსება არსებობას წყვეტს. კონსტანტინოპოლის ხელში ჩაგდებამ ოსმალებს საშუალება მისცა რომ გაეკონტროლებინა ბალკანეთის ნახევარკუნძული.
კონსტანტინოპოლის დაცემა ზოგჯერ განიხილება, როგორც შუა საუკუნეების დასასრული. ქალაქის დაცემა ასევე გარდამტეხი აღმოჩნდა სამხედრო ისტორიაში. ამასთან, კონსტანტინოპოლის მნიშვნელოვანი ციხე-სიმაგრეები ოსმალებმა გაანადგურეს დენთის გამოყენებით, ოსმალებმა გამოიყენეს დიდი ქვემეხები და ბომბარდირები.
„ქართლის ცხოვრებაში“ ვკითხულობთ:
ბიზანტიის იმპერიის მდგომარეობა
კონსტანტინოპოლი იმპერიული დედაქალი 330 წელს, კონსტანტინე დიდის დროს გახდა. მომდევნო თერთმეტი საუკუნის განმავლობაში ქალაქი მრავალჯერ იყო ალყაში მოქცეული, მაგრამ მანამდე მხოლოდ ერთხელ დაიპყრეს იგი: 1204 წელს მეოთხე ჯვაროსნული ლაშქრობის დროს. ჯვაროსნებმა კონსტანტინოპოლსა და მის მიდამოებში დააარსეს ლათინთა იმპერია, ხოლო ბიზანტიის იმპერიის დანარჩენი ნაწილი დაიშალა რიგ მემკვიდრე ქვეყნებად, აღსანიშნავია ნიკეის იმპერია, ეპირის დესპოტატი და ტრაპიზონის იმპერია, რომლებიც მოკავშირეები გახდნენ, რათა ერთად შებრძოლებოდნენ ლათინთა მოძრაობას, მაგრამ ასევე იბრძოდნენ ბიზანტიის ტახტისთვის.
ნიკეელებმა 1261 წელს შეძლეს კონსტანტინოპოლის დაბრუნება, მათ აღადგინეს ბიზანტიის იმპერია, მაგრამ ამის შემდეგ, ძალზე დასუსტებულ იმპერიას მშვიდობა მხოლოდ ცოტახნით ერგო, რადგან მათ მოუხდათ თავი დაეცვა ლათინელებისგან, სერბებისგან, ბულგარელებისგან და ოსმალი თურქებისგან.
1346–1349 წლებში შავმა ჭირმა კონსტანტინოპოლის მკვიდრთა თითქმის ნახევარი მოკლა. იმპერიის ზოგადი ეკონომიკური და ტერიტორიული პრობლემების გამო ქალაქში დეპოპულაცია აღინიშნებოდა. 1453 წლისთვის იგი შედგებოდა გალავანიანი სოფლებისაგან, რომლებიც გამოყოფილი იყო მეხუთე საუკუნის კედლებით გარშემორტყმული ფართო მინდვრებით.
ტრაპიზონის იმპერია, რომელიც შეიქმნა მეოთხე ჯვაროსნული ლაშქრობის შედეგად, შავი ზღვის სანაპიროზე მდებარეობდა.
მზადება
მურად II-ის გარდაცვალების შემდეგ, 1451 წელს მეფდება მისი 19 წლის შვილი, მეჰმედ II. ბევრ ევროპულ სასამართლოში ჩათვალეს, რომ ახალგაზრდა ოსმალეთის მმართველი სერიოზულად არ დაუპირისპირდებოდა ქრისტიანულ ჰეგემონიას ბალკანეთსა და ეგეოსში. ფაქტობრივად, ევროპამ აღნიშნა მეჰმედის ტახტზე მოსვლა და იმედი გამოთქვა, რომ იგი გამოუცდელობით მართავდა ოსმალთა იმპერიას. 1452 წლის დასაწყისში დაიწყო მეორე ციხის (Rumeli hisarı) მშენებლობა ბოსფორის ევროპულ მხარეში, რომელიც კონსტანტინოპოლიდან რამდენიმე მილის დაშორებით მდებარეობდა. ახალი ციხესიმაგრე შენდებოდა პირველი ციხე-სიმაგრის გასწვრივ, რომელიც ააშენა მეჰმედის დიდმა ბაბუამ, ბაიაზიდ I-მა. ციხეების ამ წყვილმა უზრუნველყო ბოსფორის საზღვაო მოძრაობის სრული კონტროლი, ასევე იცავდა ოსმალთა იმპერიას, ჩრდილოეთით შავი ზღვის სანაპიროზე გენუის კოლონიების თავდასხმისგან. სინამდვილეში, ახალ ციხესიმაგრეს Boğazkesen ერქვა, რაც ნიშნავს „ყელის საჭრელს“. სახელი ხაზს უსვამს მის სტრატეგიულ პოზიციას: თურქულ ენაზე boğaz ნიშნავს როგორც „სრუტეს“, ასევე „ყელს“.
ულუდიუზი
ულუდიუზი (Uludyuz) — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში.
სქოლიო
კატეგორია: ლაჩინის რაიონის სოფლები
კონსტანტინოპოლის დაცემა
ევროპული მხარდაჭერა
ბიზანტიის იმპერატორმა კონსტანტინე XI-მ სწრაფად გაიაზრა მეჰმედის ნამდვილი ზრახვები და დახმარებისთვის დასავლეთ ევროპას მიმართა; მაგრამ ახლა აღმოსავლეთისა და დასავლეთის ეკლესიებს შორის საუკუნეების ომისა და მტრობის ფასი უნდა გადახდილიყო. იმპერატორი იოანე VIII პალეოლოგოსი ფერერა-ფლორენციის საეკლესიო კრებაზე მოლაპარაკებებს აწარმოებდა პაპ ევგენი IV-სთან. დასავლეთსა და აღმოსავლეთს შორის კავშირის დამყარების მცდელობამ კონსტანტინოპოლში დიდი არეულობა გამოიწვია. ორ ნაწილად გაიყო როგორც მოსახლეობა, ასევე ეკლესიაც. ასევე მნიშვნელოვანი როლი ითამაშა ლათინელების ეთნიკურმა სიძულვილმა ბერძნებსა და იტალიელებს შორის, რამაც გამოიწვია 1182 წელს ბერძნების მიერ ლათინთა ხოცვა და ლათინთა მიერ 1204 წელს კონსტანტინოპოლის გაძარცვა. საბოლოოდ, აღმოსავლეთსა და დასავლეთს შორის კავშირის მცდელობა ჩაიშალა, რამაც ძალიან გააღიზიანა პაპი ნიკოლოზ V და რომის ეკლესიის იერარქია.
1452 წლის ზაფხულში, როდესაც ციხე-სიმაგრის აშენება დასრულდა და ოსმალეთის საფრთხე გარდაუვალი გახდა, კონსტანტინემ პაპს მიწერა და პირობა დადო, რომ განახორციელებდა კავშირს, რომელიც ძალადაკარგულად გამოაცხადა ნახევრად გულწრფელმა საიმპერატორო სასამართლომ 1452 წლის 12 დეკემბერს. მიუხედავად იმისა, რომ რომის პაპი უპირატესობისკენ ისწრაფოდა, ბიზანტიელების აზრით, პაპ ნიკოლოზ V-ს გავლენა არ მოუხდენია დასავლეთის მეფეებსა და მთავრებზე, რომელთაგან ზოგიერთი ფრთხილად ეკიდებოდა პაპის კონტროლს. მიუხედავად იმისა, რომ ზოგიერთი ჯარი ჩრდილოეთ იტალიაში მდებარე ქალაქ-სახელმწიფოებიდან ჩამოვიდა, დასავლეთის წვლილი არ იყო საკმარისი ოსმალეთის სიძლიერის გასამკლავებლად. ზოგი დასავლელი ადამიანი თავისი ნებით მივიდა საკუთარი ქალაქის დასაცავად. კარდინალი ისიდორე, პაპის დაფინანსებით, 1452 წელს ჩავიდა 200 მშვილდოსნით. 1453 წელს კონსტანტინოპოლში გენუადან ჩამოვიდა 400 მებრძოლი, ხოლო ქიოსიდან 300. პაპმა ნიკოლოზმა ასევე გაგზავნა სამი ხომალდი.
ძალები
კონსტანტინოპოლის დამცველი ჯარი შედარებით მცირე იყო, სულ 7000 კაცი იყო, აქედან 2,000 უცხოელი. თურქი მეთაური დორგანო, რომელიც იმპერატორისთვის მუშაობდა კონსტანტინოპოლში, აგრეთვე იცავდა ქალაქის ერთ-ერთ უბანს, ზღვის პირას. ეს თურქები იმპერატორის ერთგულები იყვნენ და შემდგომ ბრძოლაში დაიღუპნენ. დამცველი არმია კარგად იყო გაწვრთნილი და აღჭურვილი, ხოლო დანარჩენი არმია მცირე რაოდენობის კარგად გაწვრთნილი ჯარისკაცებისგან, შეიარაღებული მშვიდობიანი მოსახლეობისგან, მეზღვაურებისგან, უცხო თემებიდან მოხალისე ძალებისაგან და ბოლოს ბერებისგან შედგებოდა. გარნიზონმა გამოიყენა მცირეკალიბრიანი საარტილერიო რამდენიმე იარაღი, რაც საბოლოოდ არაეფექტური აღმოჩნდა. დანარჩენმა მოქალაქეებმა შეაკეთეს თავდამცავი კედლები, იცავდნენ სადამკვირვებლო პუნქტებს, აგროვებდნენ და ანაწილებდნენ კვების პროდუქტებს, ეკლესიებიდან აგროვებდნენ ოქროს და ვერცხლის საგნებს, რათა უცხოელი ჯარისკაცებისთვის გადაეხადათ.
ოსმალეთს გაცილებით მეტი ძალა ჰყავდა. ბოლოდროინდელი გამოკვლევებისა და ოსმალეთის საარქივო მონაცემების თანახმად, მეჰმედ II-ს დაახლოებით 50,000–80,000 ოსმალეთის ჯარისკაცი ჰყავდა. მის ძალებში ასევე შედიოდა: 5000-დან 10 000-მდე იანიჩარი, 70 ქვემეხი, ათასობით ქრისტიანული ჯარი და 1500 სერბული ცხენოსანი ჯარი.
საბოლოო იერიში
საბოლოო თავდასხმისთვის მზადება დაიწყო 26 მაისის საღამოს და გაგრძელდა მეორე დღეს. მას შემდეგ, რაც ომის საბჭომ შეტევა გადაწყვიტა, ოსმალებმა ცოცხალი ჯარი მოაბილიზეს, რათა მომზადებულიყვნენ საერთო შეტევისთვის. ბიზანტიის მხარეს, 12 გემიანი ვენეციური ფლოტი კონსტანტინოპოლს 27 მაისს მიაღწია. 28 მაისს, როდესაც ოსმალეთის არმია საბოლოო თავდასხმისთვის ემზადებოდა, ქალაქში მასშტაბური რელიგიური მსვლელობა გაიმართა. საღამოს, აია-სოფიას ტაძარში გაიმართა საზეიმო ცერემონია, რომელშიც იმპერატორი მონაწილეობდა როგორც ლათინური, ასევე ბერძნული ეკლესიების წარმომადგენლებთან და თავადაზნაურობასთან ერთად.
კონსტანტინოპოლის ჯარში დიდი არეულობა აღინიშნებოდა, მცველებს გალავნის კარი ღიად დარჩათ, მეჰმედ II-მ დრო იხელთა და საბოლოოდ მოახერხა კონსტანტინოპოლის აღება.
ოსმალეთის მსხვერპლი უცნობია, მაგრამ ისტორიკოსების უმეტესობის აზრით, ისინი ძალზე მძიმეა ალყის და საბოლოო იერიშის დროს ოსმალეთის რამდენიმე წარუმატებელი თავდასხმის გამო.
სქოლიო
კატეგორია:ბიზანტიის ისტორია კატეგორია:ოსმალეთის იმპერიის ისტორია კატეგორია:ბიზანტიის ბრძოლები
მონაცემთა სტრუქტურები
მონაცემთა სტრუქტურები კომპიუტერულ მეცნიერებაში გამოიყენება კომპიუტერში მონაცემთა შენახვისთვის და მათზე გარკვეული მოქმედებების განხორციელებისთვის. ერთი და იმავე გამოყენებითი ამოცანის გადაჭრა ხშირად შესაძლებელია რამდენიმე განსხვავებული მონაცემთა სტრუქტურის გამოყენებით. ასეთ შემთხვევაში, მონაცემთა სტრუქტურის შერჩევისთვის განმსაზღვრელი მნიშვნელობა აქვს თუ რომელი სტრუქტურის ოპერაციები უფრო სწრაფად იმუშავებს მოცემულ ამოცანაში.
თანამედროვე მიდგომით, მონაცემთა სტრუქტურების დიზაინისთვის (აგებისთვის) ძირითად კონცეფციას წარმოადგენს მონაცემთა აბსტრაგირება, ანუ მონაცემთა აბსტრაქტული ტიპი (ADT). მონაცემთა აბსტრაქტული ტიპი გვთავაზობს ობიექტების სიმრავლეს და ამ ობიექტებზე განსაზღვრული ოპერაციების სიმრავლეს. ტერმინი აბსტრაქტული ნიშნავს, რომ მომხმარებლისთვის ცნობილია მხოლოდ ADT-ს ინტერფეისი (ანუ ღია წვდომის მეთოდების აღწერილობები), მაგრამ ოპერაციების იმპლემენტაცია მისთვის დახურულია), რასაც C++ ენის კლასის ცნება ადვილად უზრუნველყოფს. ასეთი მიდგომა აზღვევს პროგრამისტებს, რომ მათ მიერ შექმნილ კოდში არ გამოჩნდეს იმპლემენტაციის დეტალებზე დამოკიდებული წვრილმანები, რაც თავის მხრივ უზრუნველყოფს რომ მონაცემთა აბსტრაგირების საფუძველზე შექმნილი პროგრამული უზრუნველყოფა იქნება მოქნილი, ადვილად დაექვემდებარება მოდიფიკაციას და გათანამედროვეობას პროგრამული პროდუქტის შექმნიდან მისი მთელი არსებობის დროის განმავლობაში. დროთა განმავლობაში int ტიპის შინაგანი წარმოდგენა და იმპლემენტაცია იცვლება, მაგრამ მისი ინტერფეისი უცვლელია, რაც ძალიან კომფორტულია პროგრამისტებისთვის. მაგალითად, ადრე int ის ერთი ობიექტი (ცვლადი) იკავებდა ორ ბაიტს, ამჟამად ძირითადად გავრცელებულია 4 ბაიტიანი წრმოდგენა, უკვე ხდება გადასვლა 8 ბაიტიანზე. ცხადია, წარმოდგენის შეცვლა იწვევს იმპლემენტაციის შეცვლას. მაგრამ ეს არ იგრძნობა — მხოლოდ ინტერფეისის გამოყენებით დაწერილი პროგრამა იმუშავებს განსხვავებული წარმოდგენების მქონე კომპიუტერებზე.
მონაცემთა სტრუქტურების იმპლემენტაცია დამოკიდებულია იმ ენის შესაძლებლობებზე, რომლითაც მიმდინარეობს პროგრამირება. ობიექტზე ორიენტირებულ ენებში (C++, C, Java და სხვ.) აბსტრაგირებისთვის გამოიყენება კლასი. ამ ენებს აქვთ დამატებითი შესაძლებლობები, რაც გამოიხატება ობიექტზე ორიენტირებულ პროგრამირების სტილთან ერთად მის მიერ განზოგადებული დაპროგრამების (generic programming) სტილის მხარდაჭერაში.
თანამედროვე ენები საშუალებას იძლევიან ერთდროულად (concurrent) მიმდენარე პროცესების დამუშავების შესაძლებლობას მრავალი დინების (thread) გამოყენებით. ძალიან აქტურალურია ისეთი მონაცემთა სტრუქტურების დამუშავება, ან არსებული იმპლემენტაციების გამოყენება, რომლებიც მრავალდინებიან გარემოში კორექტულად ფუნქციონირებენ და მრავალი დინების არსებობას იყენებენ შედეგის უფრო სწრაფად მისაღწევად.
ლიტერატურა
კატეგორია:პროგრამირება
ზემო მახისი
გეოგრაფია
მდებარეობს მდინარე მეჯუდის მარჯვენა მხარეს. ზღვის დონიდან 1430 მ. ერედვიდან 35 კილომეტრი.
სქოლიო
კატეგორია:ბიყარის თემის სოფლები
ხენტკაუსი (მრავალმნიშვნელოვანი)
სახელწოდება ხენტკაუსი შეიძლება აღნიშნავდეს:
ქუშის სამეფო
ქუშის სამეფო ან ქუში — ანტიკური ხანის სამეფო აფრიკაში. მდებარეობდა მდინარეების: ცისფერი ნილოსის, თეთრი ნილოსის და ატბარას შესართავთან, დღევანდელი სუდანის ტერიტორიაზე.
სამეფო წარმოიშვა ბრინჯაოს ხანის კატასტროფისა და ეგვიპტის ახალი სამეფოს დაცემის შემდეგ. სამეფო ადრეულ ფაზაში გაერთიანებული იყო ნაპატას ირგვლივ. მას შემდეგ რაც ძვ. წ. VIII საუკუნეში ქუშის მეფე კაშტა ეგვიპტეში შეიჭრა, ქუშის მეფეები ეგვიპტეს მართავდნენ როგორც ფარაონების XXV დინასტია. ეგვიპტიდან ისინი ძვ. წ. 656 წელს ფარაონმა ფსამეტიქ I-მა განდევნა.
ანტიკური ხანის პერიოდში ქუშის დედაქალაქს წარმოადგენდა მეროე. ძველ ბერძნულ გეოგრაფიაში მეროეს სამეფო ცნობილი იყო როგორც ეთიოპია. ქუშის სამეფო დედაქალაქით მეროე არსებობდა IV საუკუნემდე, შემდგომ ის შიდა არეულობებმა დაასუსტა და დაშალა.
სქოლიო
კატეგორია:აფრიკის ყოფილი ქვეყნები კატეგორია:აფრიკის ისტორია კატეგორია:სუდანის ისტორია
გუსტავს შკილტერსი
გუსტავს შკილტერსი (Gustavs Šķilters; დ. 16 ნოემბერი, 1874 — გ. 24 სექტემბერი, 1874) — ლატვიელი მოქანდაკე და გრაფიკოსი. მეოცე საუკუნის ლატვიური ქანდაკების სკოლის ერთ-ერთი პირველი წარმომადგენელი. სწავლობდა პეტერბურგში, შტიგლიცის ტექნიკური ხაზვის ცენტრალურ სასწავლებელში (1893-99). ოსტატდებოდა ო. როდენთან (1900–1905). პედაგოგიურ მოღვაწეობას ეწეოდა შტიგლიცის სასწავლებელსა (1905–1918) და ლატვიის სამხატვრო აკადემიაში (1924–1932).
ნამუშევრები: რ. კაუძიტესა (1902) და მ. კაუძიტეს (1912, ორივე ბრინჯაო, ლატვიის სამხატვრო მუზეუმი, რიგა) პორტრეტები, „მღელვარე ზღვასთან“ (თაბაშირი, 1924, შკილტერსის მემორიალური მუზეუმი, რიგა). 1974 წელს რიგაში გაიხსნა შკილტერსის მემორიალური მუზეუმი.
ლიტერატურა
კატეგორია:ლატვიელი მხატვრები
ნოვოუსმანოვო (ბურზიანის რაიონი)
ნოვოუსმანოვო (Яңы Уҫман) — სოფელი ბაშკირეთში, ბურზიანის რაიონში. მიეკუთვნება ბაიგაზინის სოფსაბჭოს. რაიონულ ცენტრ სტაროსუბხანგულოვოდან განლაგებულია 35 კილომეტრში, ხოლო უახლოეს რკინიგზის სადგურ სიბაიდან 128 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 414 ადამიანი.
სქოლიო
კატეგორია:ბურზიანის რაიონის სოფლები
ნაჰადა
ნაჰადა (ნაჰადასა) — სოფელი რუსეთში, დაღესტნის რესპუბლიკის წუნტის რაიონში. დასახლებულია ერთ-ერთი დიდოური ტომით, ბეჟიტელებით. 2010 წლის მდგომარეობით სოფელში ცხოვრობდა 487 ადამიანი.
სქოლიო
კატეგორია:დაღესტნის სოფლები
Heartbeat (Bad Boys Blue-ს ალბომი)
Heartbeat — გერმანული პოპ-ჯგუფ Bad Boys Blue-ს მეორე სტუდიური ალბომი. გამოვიდა 1986 წელს, ლეიბლზე Coconut Records. ალბომში შეტანილია ჰიტური სიმღერები „Kisses And Tears (My One And Only)“, „Love Really Hurts Without You“ და „I Wanna Hear Your Heartbeat (Sunday Girl)“.
სქოლიო
კატეგორია:Bad Boys Blue-ს ალბომები კატეგორია:1986 წლის ალბომები
ყორხმაზობა
ყორხმაზობა (Qorxmazoba) — სოფელი აზერბაიჯანში ყუბა-ხაჩმაზის რეგიონის ყუბის რაიონში. 2009 წლის აღწერის მონაცემებით სოფელში ცხოვრობს 595 კაცი.
სქოლიო
კატეგორია:ყუბის რაიონის სოფლები
ჩუპუროს რაიონი
ჩუპუროს რაიონი (Distrito de Chupuro) — რაიონი პერუში, ხუნინის რეგიონის უანკაიოს პროვინციაში. მდებარეობს ზღვის დონიდან 3 175 მეტრზე. 2007 წლის მონაცემებით, მოსახლეობა 2 494 ადამიანს შეადგენდა, სიმჭიდროვე 190 ადამიანი კმ²-ზე. ფართობი 13.15 კმ²-ია.
ჟერემი მატიე
ჟერემი მატიე (დ. 29 ოქტომბერი, 1983, ლუქსეი-ლე-ბენი, საფრანგეთი) — ფრანგი ფეხბურთელი, საფეხბურთო კლუბ „სპორტინგის“ ცენტრალური მცველი. 2014-2017 წლებში თამაშობდა „ბარსელონაში“. 2011-2016 წლებში იცავდა საფრანგეთის ეროვნული ნაკრების ღირსებას.
რესურსები ინტერნეტში
კატეგორია:დაბადებული 1983 კატეგორია:ფრანგი ფეხბურთელები კატეგორია:ვალენსიის ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:ბარსელონის ფეხბურთელები კატეგორია:ლისაბონის სპორტინგის ფეხბურთელები კატეგორია:დაბადებული 29 ოქტომბერი
აარონ კრესველი
აარონ უილიამ კრესველი (Aaron William Cresswell; დ. 15 დეკემბერი, 1989) — ინგლისელი ფეხბურთელი. „ვესტ ჰემ იუნაიტედის“ მარცხენა მცველი.
საკლუბო
დაიბადა ქალაქ ლივერპულში. ფეხბურთის თამაში დაიწყო 8 წლის ასაკიდან, 12 წლის ასაკიდან აარონი ირიცხება „ტრანმირ როვერსის“ რიგებში, სადაც ის 2011 წლამდე რჩება, მან ამ გუნდში 70 თამაშში 5 გოლის გატანა მოახერხა. შემდეგ გადავიდა „იფსვიჩ თაუნში“, სადაც 3 წელი გაატარა და 132 თამაშში 6 გოლი შეაგდო. 2014 წლიდან იცავს „ვესტ ჰემ იუნაიტედის“ ღირსებას.
სანაკრებო
კრესველის დებიუტი ეროვნულ ნაკრებში 2016 წლის 15 ნოემბერს, „უემბლიზე“, ესპანეთთან ამხანაგურ მატჩში შედგა, მოედანზე იგი დენი როუზის ნაცვლად შემოვიდა. შეხვედრა ფრედ 2–2 დამთავრდა.
საკლუბო
ვესტ ჰემ იუნაიტედი
სქოლიო
კატეგორია:დაბადებული 15 დეკემბერი კატეგორია:დაბადებული 1989 კატეგორია:ინგლისელი ფეხბურთელები კატეგორია:ვესტ ჰემ იუნაიტედის ფეხბურთელები კატეგორია:ინგლისის საფეხბურთო ლიგის ფეხბურთელები კატეგორია:პრემიერ ლიგის ფეხბურთელები კატეგორია:ინგლისის ეროვნული საფეხბურთო ნაკრების ფეხბურთელები
ხოტინის ციხესიმაგრე
300px|მინიატიურა ხოტინის ციხესიმაგრე (Хотинська фортеця; Cetatea Hotinului) — X-XVIII საუკუნეების ციხესიმაგრე ხოტინში, უკრაინა. უკრაინის შვიდი საოცრებიდან ერთ-ერთი.
ციხესიმაგრის მშენებლობა დაკავშირებულია გალიჩ-ვოლინის სამთავროს მმართველ დანიელთან. XV საუკუნეში მცირედ გადააკეთეს. ამ პერიოდში უკვე მოლდოვის სამთავროს შემადგენლობაში შედიოდა. 1538 წელს ციხესიმაგრე პოლონეთის ჯარმა დაიპყრო. შტურმის დროს დაინგრა სამხრეთის კედლები, რომლებიც 1541-1546 წლებში აღადგინეს.
რესურსები ინტერნეტში
კატეგორია:უკრაინის ციხესიმაგრეები
აკრიდინი
აკრიდინი — დიბენზ[b, e]პირიდინების უმარტივესი წარმომადგენელი. მას შეიცავს ქვანახშირის კუპრი.
უნანოვუ
უნანოვუ (Unannovu) — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში.
აკრიდინი
მიღება
აკრიდინის სინთეზის დროს საწყისი რეაგენტის როლში გვევლინება 2-ანილინბენზომჟავა, რომელიც ურთიერთქმედებს გოგირდმჟავასთან მიღებული აკრიდინის შემდგომი აღდგენა-დაჟანგვით.
უნანოვუ
სქოლიო
კატეგორია: ლაჩინის რაიონის სოფლები
აკრიდინი
გამოყენება
აკრიდინი წარმოადგენს საწყის ნივთიერებას საღებავებისა და სამკურნალო ნივთიერებების სინთეზის დროს. იწვევს ქრომოსომულ მუტაციებს, კერძოდ კი დელეციას (ქრომოსომის უბნის დაკარგვას).
რესურსები ინტერნეტში
კატეგორია:აკრიდინები
A Midsummer Night's Dream
A Midsummer Night's Dream — ინგლისელი გიტარისტ სტივ ჰეკეტის მეცამეტე სოლო-ალბომი. გამოვიდა 1997 წელს. იგი კლასიკური მუსიკის ჟანრის არის და წარმოადგენს პიესას, რომელიც სრულდება სამეფო ფილარმონიული ორკესტრის თანხლებით.
ალბომი ეფუძნება უილიამ შექსპირის „ზაფხულის ღამის სიზმარს“.
სქოლიო
კატეგორია:სტივ ჰეკეტის ალბომები კატეგორია:1997 წლის ალბომები
სარგაია (ბაშკირეთი)
სარგაია (Һарғая) — სოფელი ბაშკირეთში, ბურზიანის რაიონში. მიეკუთვნება კულგანინის სოფსაბჭოს. რაიონულ ცენტრ სტაროსუბხანგულოვოდან განლაგებულია 49 კილომეტრში, ხოლო უახლოეს რკინიგზის სადგურ ბელორეცკიდან 115 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 146 ადამიანი.
სქოლიო
კატეგორია:ბურზიანის რაიონის სოფლები
ღარბუთლი
ღარბუთლი — სოფელი რუსეთში, დაღესტნის რესპუბლიკის წუნტის რაიონში. დასახლებულია ერთ-ერთი დიდოური ტომით, ბეჟიტელებით. 2010 წლის მდგომარეობით სოფელში ცხოვრობდა 247 ადამიანი.
სქოლიო
კატეგორია:დაღესტნის სოფლები
ყვარლის დიდი სალოცავი
აღწერა
ეკლესია დარბაზულია, გეგმით სწორკუთხა (7,1 x 4,6 მეტრი) ნაგებია სხვადასხვა ზომის ნატეხი ქვითა და აგურით. დარბაზულია შენობის ლავგარდანი და გადახურვა. შესასვლელი დასავლეთიდანაა. კარი გარედან თაღოვანია, შიგნიდან - სწორკუთხა. აღმოსავლეთით ნახევარწრიული აფსიდია. აფსიდის ღერძზე შეისრული სარკმელია გაჭრილი. სარკმლის ორივე მხარეს მოწყობილია თითო ოთხკუთხა ნიშა. აფსიდი დარბაზისგან გამოყოფილია მხრებით, რომლებსაც შესრული ფორმის სატრიუმფო თაღი ეყრდნობა. შეისრულია კამარაც. შენობა გადახურულია კრამიტით.
ლიტერატურა
კატეგორია:ყვარლის მუნიციპალიტეტის ტაძრები
ოქროპილაურის ციხე
ნაგებობა მცირე მოცულობისაა. გალავნის კედლებს შორის მოქცეული შიდა სივრცე ორადაა გაყოფილი. შედარებით კარგადაა შემორჩენილი აღმოსავლეთისა და ჩრდილოეთის კედლები. სამხრეთის მხარეს ციხეს აქვს დამატებითი დამცავი კედელი. მისი დიდი ნაწილი დანგრეულია. ნაშენია დაუმუშავებელი ფილა ქვებით. მათ შემაკავშირებლად კირდუღაბია გამოყენებული.
ციხესიმაგრე შესანიშნავად აკონტროლებს აქ გამავალ ცენტრალურ გზას, რომელიც იმერხევის სოფლების ივეთისა და ფაფართის უღელტეხილით გადმოდიოდა გოგაძეებში, უჩამბისწყლის ხეობით ეშვება ოქროპილაურის ციხემდე, ხოლო შემდეგ უერთდება აჭარისწყლის ხეობაზე გამავალ ცენტრალურ გზას. ამ გზას აკონტროლებდა საკუთრივ იმერხევის ხეობაში არსებული ჩაქველთის, ხევწრულისა და ცინარეთის ციხესიმაგრები. იგი ერთ-­ერთი უმოკლესი გზა იყო აჭარისწყლის ხეობის შუა წელის მოსახლეობის შავშეთ­-იმერხევთან და შემდეგ არტანუჯთან დაკავშირებისა.
მეორე მხრივ მარეთის ხეობის სათავეებიდან ერთ­-ერთი მნიშვნელოვანი გზა გადავიდოდა ჩირუხში და იქედან ხიხანის ციხის ძირში, ან კიდევ კალოთისწყლის დაყოლებით ციხისყელის ციხის მიდამოებში უერთდებოდა ბათუმ­-ახალციხე-­არტაანის ცენტრალურ გზას. ჩირუხიდან მარეთისწყლის ხეობით დარჩიძეების (გოგოლაურის) ციხის ძირში გავლით ასევე შეიძლება შუახევში, აჭარისწყლის ხეობაში გამავალ ცენტრალურ არტერიასთან დაკავშირება.
ოქროპილაურის ციხე დარჩიძეების, მახალაკიძეების და ცინარეთის საფორტიფიკაციო ნაგებობებთან ერთად, არა მარტო ახორციელებდა კონტროლს აქ გამავალ მაგისტრალებზე, არამედ ამ გზით დაკავშირებულ მხარეებზეც.
სქოლიო
კატეგორია:შუახევის მუნიციპალიტეტის ციხესიმაგრეები
შირლი მაკლეინი
შირლი მაკლეინი (Shirley MacLaine; დ. 24 აპრილი, 1934) — ამერიკელი კინოსა და თეატრის მსახიობი, მომღერალი და მოცეკვავე. არის მსახიობ უორენ ბიტის და.
რესურსები ინტერნეტში
კატეგორია:ამერიკელი მსახიობები კატეგორია:დაბადებული 1934 კატეგორია:ოსკარის მფლობელი კინომსახიობები კატეგორია:დაბადებული 24 აპრილი კატეგორია:XX საუკუნის ამერიკელი ქალი მსახიობები
მიუნსტერის საკათედრო ტაძარი
მინი|250პქ|მიუნსტერის საკათედრო ტაძარი მიუნსტერის წმინდა პავლეს საკათედრო ტაძარი — რომის კათოლიკური ეკლესია გერმანიაში, ქალაქ მიუნსტერში. იგი მიუნსტერის ეპარქიის ცენტრია და მიეკუთვნება მიუნსტერის უმნიშვნელოვანეს ტაძრებს. წარმოადგენს ქალაქის ერთ-ერთ უმთავრეს სავიზიტო ბარათს ისტორიულ რატუშასთან ერთად.
ლიტერატურა
კატეგორია:გერმანიის ტაძრები
შლაგბაუმი
ლიტერატურა
კატეგორია:ხელსაწყოები კატეგორია:ტრანსპორტი
ალბანეთის საგარეო ურთიერთობები
ალბანეთის საგარეო ურთიერთობები წარმოადგენს ალბანეთის ურთიერთობებს სხვა მთავრობებთან და ხალხებთან. ალბანეთი საგარეო პოლიტიკაში, დამოუკიდებლობის გამოცხადებიდან, ინარჩუნებს კომპლემენტარიზმის პოლიტიკას, რა დროსაც ცდილობს შეინარჩუნოს მეგობრული ურთიერთობა ყველა ქვეყანასთან. სახელმწიფოს, მსოფლიოს 115 ქვეყანასთან აქვს დიპლომატიური ურთიერთობა.
ალბანეთი 48-ზე მეტი სხვადასხვა საერთაშორისო ორგანიზაციის წევრია, მათ შორის გაეროს, ნატოს, ევროპის საბჭოს, მსოფლიო ბანკის, მსოფლიო სავაჭრო ორგანიზაციის, საერთაშორისო სავალუტო ფონდის, ეუთოს, ისლამური თანამშრომლობის ორგანიზაციისა და ფრანკოფონიის.
ალბანეთის საგარეო პოლიტიკის ძირითადი განსაზღვრელი ფაქტორებია, მისი გეოპოლიტიკური მდებარეობა, მოსახლეობა, ეკონომიკური კრიზისი და ალბანელების დიასპორა მთელ მსოფლიოში. ერი კონცენტრირებულია შეინარჩუნოს კარგი ურთიერთობები მის ბალკანელ მეზობლებთან, ასევე ხელმისაწვდომობა ევროატლანტიკურ უსაფრთხოების ინსტიტუტებზე და დაიცვას მჭიდრო კავშირები აშშ-სთან.
ისტორია
ალბანეთის მთავრობა შეშფოთებულია მეზობელ კოსოვოში განვითარებული მოვლენებით, განსაკუთრებით პოსტ-დეიტონის ხელშეკრულების შემდეგ. მიუხედავად იმისა, რომ ეს რეგიონი სერბეთის მტკიცებით მისი პროვინციაა, ალბანეთმა 2008 წლის 18 თებერვალს აღიარა კოსოვოს დამოუკიდებლობა.
1991 წელს, ალბანური კომუნისტური რეჟიმის დაცემის შემდეგ, საბერძნეთსა და ალბანეთს შორის ურთიერთობები უფრო და უფრო დაიძაბა, რადგან გავრცელდა ინფორმაცია ალბანეთის ხელისუფლების მიერ ბერძენი ეთნიკური უმცირესობის არასათანადო მოპყრობა სამხრეთ ალბანეთში და ალბანელი თემის არასათანადო მოპყრობა ბერძნების მიერ ჩრდილოეთ საბერძნეთში. ალბანელი ეკონომიკური მიგრანტების უკანონო ტალღამ საბერძნეთში, უფრო გაამწვავა დაძაბულობა. კრიზისი ბერძნულ-ალბანურ ურთიერთობებში პიკს 1994 წლის აგვისტოში მიაღწია, როდესაც ალბანეთის სასამართლომ, ეთნიკური ბერძნული პოლიტიკური პარტიის ომონიას ხუთი წევრი (მეექვსე წევრი მოგვიანებით დაემატა) შეუფარდა პატიმრობა, ალბანური სახელმწიფოს წინააღმდეგ მოქმედების ბრალდებით. საბერძნეთი ამას ევროკაშირის ალბანეთისთვის დახმარების გაყინვით და ალბანეთთან საზღვრის ჩაკეტვით უპასუხა. 1994 წლის დეკემბერში, საბერძნეთმა ნაწილობრივ ნება დართო ევროკავშირის დახმარებას ალბანეთისთვის, ხოლო ალბანეთმა გაათავისუფლა ორი ომონიას დაკავებული წევრი, ასევე ბრალდებულებს შეუმცირა სასჯელი.
ორ ქვეყანას შორის არსებობს კიდევ სხვა მოსალოდნელი პრობლემები, რაც განპირობებულია ბევრი ალბანელი მუშის საბერძნეთში არსებობას, რომლებსაც არ მიუღიათ იურიდიული ნებართვა მუშაობაზე, საბერძნეთის მთავრობის დაპირების მიუხედავად. 1996 წელს, მხარეებმა ხელი მოაწერეს ხელშეკრულებას მშვიდობისა და მეგობრობის თაობაზე, განიხილეს ალბანელი ლტოლვილების სტატუსი საბერძნეთში და ბერძენთა უმცირესობის განათლების მიღება დედაენაზე სამხრეთ ალბანეთში.
დღეისთვის, მაღალი დონის ხშირი კონტაქტების შედეგად, რაც მთავრობებს და პარლამენტებს შორის ხშირი შეხვედრებია, ორ ქვეყანას შორის ურთიერთობები განიხილება, როგორც გულითადი. საბერძნეთი, ალბანეთის ერთგული მხარდამჭერია მისი ევრო-ატლანტიკური ინტეგრაციის გზაზე. მას შემდეგ, რაც ალბანეთი 2009 წლის მაისში ნატოში შევიდა, დაიწყო ალბანურ-ბერძნული ურთიერთობების განვითარება ყველა ფრონტზე, განსაკუთრებით, 2013 წლის არჩევნებში ედი რამას გამარჯვების შემდეგ. დღეისთვის, საბერძნეთი ალბანეთის ყველაზე მნიშვნელოვანი მოკავშირეა ევროკავშირში და პარტნიორი ნატოში. ალბანეთის მთავრობის თხოვნით, დაახლოებით 250 ბერძენი სამხედრო პერსონალი განლაგებულია ალბანეთში, ქვეყნის შეიარაღებული ძალების გადამზადებასა და რესტრუქტურიზაციაში დახმარებისთვის, ნატოს პროგრამის ფარგლებში. ამჟამად გაშვებული დიდი პროექტები, ორ ქვეყანას შორის უფრო აღრმავებს ურთიერთობებს. ორი ქვეყანა ამჟამად ჩართულია იონიის სანაპიროს ტურისტული განვითარებისა და ტრანს-ადრიატიკული გაზსადენის (TAP) მშენებლობაზე, რამაც მკვეთრად დაუკავშირებს ორ ქვეყანას.
ტირანა ინარჩუნებს მეგობრულ ურთიერთობას მეზობელ მაკედონიის რესპუბლიკასთან, მიუხედავად ზოგიერთი ინციდენტებისა, სადაც მონაწილეობენ ეთნიკური ალბანელები. ტირანამ არაერთხელ მოუწოდა ალბანურ უმცირესობას, მონაწილეობა მიიღოს მაკედონიის მთავრობაში.
1990-იან წლებში, კომუნიზმის დაცემის და დემოკრატიული რეფორმების დაწყების შემდეგ, არალეგალური მიგრანტების დიდი ტალღები ალბანური პორტებიდან იტალიაში გადავიდა. სიტუაციამ დაძაბა ურთიერთობები ორ ქვეყანას შორის, რადგან იტალიას თავიდან უნდა აეცილა ჰუმანიტარული კრიზისი. დაძაბულობამ პიკს 1997 წლის 28 მარტს მიაღწია, როდესაც იტალიის სანაპირო დაცვის გემმა, თითქოს შემთხვევით დაეჯახა და ჩაძირა ალბანური გემი, რომელიც 120-130 ადამიანი გადაჰქონდა, რომელთაგან 75 დაიხრჩო. საბოლოოდ, ორივე ქვეყანამ დაიწყო ერთობლივი ოპერაციები, რომლის მიზანი უკანონო კონტრაბანდის შეჩერება იყო. იტალიამ ასევე ფინანსური დახმარება გაუწია ალბანეთის ეკონომიკის გასაუმჯობესებლად.
2011 წლის 14 იანვარს, ალბანეთმა ხელი მოაწერა ხელშეკრულებას იტალიასთან კაპრალური საგარეო სტრატეგიაში.
ქვეყნები, რომლებსაც გააჩნიათ დიპლომატიური ურთიერთობა ალბანეთთან
შემდეგ ქვეყნებს გააჩნიათ დიპლომატიური ურთიერთობა ალბანეთთან:
საერთაშორისო დავები
ალბანეთის მთავრობა მხარს უჭერს ეთნიკური ალბანელების უფლებების დაცვას ქვეყნის ფარგლებს გარეთ, იყენებს მათ შემდგომი თავისი ძირითადი საგარეო პოლიტიკის მიზნის განსახორციელებლად და რეგიონული თანამშრომლობისთვის; ალბანელები კოსოვოში ცდილობენ მოიპოვონ სრული აღიარება დამოუკიდებლობის, რომელიც გამოაცხადეს სერბეთისგან; მაკედონიის რესპუბლიკის ალბანელები აპროტესტებენ დისკრიმინაციას განათლების, საჯარო სექტორში სამუშაო ადგილების სფეროსა და მთავრობაში წარმომადგენლობის არარსებობის გამო. აშშ-ის ხელმძღვანელობით, ალბანეთის ჯარების ნაწილი მონაწილეობდა ერაყსა და ავღანეთში შეჭრაში. ალბანეთის პოლიტიკა ძალიან ხელსაყრელია აშშ-სა და ევროკავშირისთვის.
უცხოური დახმარება
$30 მილიონის ღორებულების ალბანურ-ამერიკული საწარმო ფონდი (AAEF), დაიწყო თავისი ფუნქციონირება 1994 წელს, რომელიც აქტიურად აბანდებს ინვესტიციების ადგილობრივ ბიზნესში. AAEF მუშაობს კერძო სექტორის ძალისხმევისთვის, რომ იგი ხელი შეუწყოს ეკონომიკურ ტრანსფორმაციას. ამერიკული დახმარების პრიორიტეტები მოიცავს სოფლის მეურნეობის განვითარებისა და საბაზრო ეკონომიკის ხელშეწყობას, ასევე დემოკრატიული ინსტიტუტების (მათ შორის, პოლიციის) წინსვლას და ცხოვრების ხარისხის გაუმჯობესებას.
საერთაშორისო ორგანიზაციების წევრი
ალბანეთის რესპუბლიკა შემდეგი საერთაშორისო ორგანიზაციების წევრია.
სქოლიო
კატეგორია:ალბანეთის პოლიტიკა კატეგორია:ალბანეთის საგარეო ურთიერთობები
Love Is No Crime
სქოლიო
კატეგორია:Bad Boys Blue-ს ალბომები კატეგორია:1987 წლის ალბომები
ყრიზი
ყრიზი (Qrız) — სოფელი აზერბაიჯანში ყუბა-ხაჩმაზის რეგიონის ყუბის რაიონში. 2009 წლის აღწერის მონაცემებით სოფელში ცხოვრობს 274 კაცი.
სქოლიო
კატეგორია:ყუბის რაიონის სოფლები
მანგიშლაყი
მანგიშლაყი — ნახევარკუნძული ყაზახეთში. მდებარეობს კასპიის ზღვის აღმოსავლეთ ნაპირზე. ძირითადი ნაწილი უჭირავს მანგიშლაყის მთებს (სიმაღლე 556 მეტრამდე), რომლის დასავლეთ გაგრძელებაა თიუბ-ყარაბანის პლატოსებრი ნახევარკუნძული. მანგიშლაყის მთლიანეთს სამხრეთიდან ეკვრის მანგიშლაყის პლატო ღრმა, გაუდინარი მლაშობი ქვაბულებით (ყარაგიე 132 მ., კაუნდი 57 მ.) ჩრდილოეთ ნაწილი წარმოადგენს ნახევარკუნძულ ბუზაჩის დაბალ აკუმულაციურ ვაკეს. განვითარებულია მლაშობი, ქვიშიანი, ქვიანი და თიხიანი უდაბნოს ლანდშაფტები.
ნავთობის საბადოები
მანგიშლაყის ნახევარკუნძულზე ნავთობის დიდი საბადოებია. საბადოები სტრუქტურულად დაკავშირებულია სამხრეთ მანგიშლაყის ასიმეტრიულ ღრმულთან, რომელიც მეზოზოური და კაინოზოური ნალექებითაა ამოვსებული. გამოვლინებულია ნავთობის და აირის 12-ზე მეტი საბადო. ორი დიდი საბადო აღმოჩნდა 1961 წელს. დედამიწის ზედაპირიდან ნავთობი 1,2-2,4 კმ სიღრმეზეა
ლიტერატურა
კატეგორია:ყაზახეთის ნახევარკუნძულები
იოსებ ცინცაძე
იოსებ რაჟდენის ძე ცინცაძე (დ. 1889 — გ. 1960, დაკრძალულია ლევილის სასაფლაოზე) — ქართველი ექიმი, პოლიტიკური ემიგრანტი.
დაიბადა ოზურგეთის მაზრის შეძლებული გლეხის ოჯახში. მისი ძმა იყო ქიმიკოსი შალვა ცინცაძე. უმაღლესი სამედიცინო განათლება რუსეთში მიიღო. შემდეგ კერძო პრაქტიკას ეწეოდა თბილისში, სადაც ჰქონდა შინაგან და ვენერულ სნეულებათა კაბინეტი (მდებარეობდა მიხეილის პროსპექტზე, №121). 1921 წლიდან ემიგრაციაში იყო საფრანგეთში. მონაწილეობდა ქართველი ემიგრანტების საზოგადოებრივ-პოლიტიკურ საქმიანობაში. იყო საქართველოს სოციალ-დემოკრატიული პარტიის ცენტრალური კომიტეტის თავმჯდომარე (პარტიული ფსევდონიმი — „ლუკა“), შემდეგ საფრანგეთის ქართველთა ასოციაციის თავმჯდომარე.
რესურსები ინტერნეტში
კატეგორია:დაბადებული 1889 კატეგორია:გარდაცვლილი 1960 კატეგორია:ქართველი ექიმები კატეგორია:ქართველი პოლიტიკოსები კატეგორია:ქართველები საფრანგეთში იოსებ
თულარი (მრავალმნიშვნელოვანი)
თულარი შეიძლება აღნიშნავდეს:
ვაღაზინი
სქოლიო
კატეგორია: ლაჩინის რაიონის სოფლები
კოლკის რაიონი (უანკაიო)
კოლკის რაიონი (Distrito de Colca) — რაიონი პერუში, ხუნინის რეგიონის უანკაიოს პროვინციაში. მდებარეობს ზღვის დონიდან 3 516 მეტრზე. 2007 წლის მონაცემებით, მოსახლეობა 1 685 ადამიანს შეადგენდა, სიმჭიდროვე 15 ადამიანი კმ²-ზე. ფართობი 113.06 კმ²-ია.
რესურსები ინტერნეტში
კატეგორია:ხუნინის რეგიონის რაიონები კატეგორია:უანკაიოს პროვინციის რაიონები
ჰუნზიბი
ჰუნზიბი (ჰუნზებ, ჰუნზი, ენძებ) — სოფელი რუსეთში, დაღესტნის რესპუბლიკის წუნტის რაიონში. დასახლებულია ერთ-ერთი დიდოური ტომით, ბეჟიტელებით. 2010 წლის მდგომარეობით სოფელში ცხოვრობდა 198 ადამიანი.
სქოლიო
კატეგორია:დაღესტნის სოფლები
აფლატოქსინები
250px|მინი|მარჯვნივ|(–)-აფლატოქსინ В1-ის ქიმიური სტრუქტურა აფლატოქსინები — სიცოცხლისთვის სახიფათო მიკოტოქსინები, რომლებიც განეკუთვნებიან პოლიკეტიდების კლასს.
ტოქსინების წარმომქმნელი ასპერგილების გვარის სოკოების რამდენიმე სახეობა (ძირითადად A. flavus და A. parasiticus) იზრდება დიდი რაოდენობის ზეთის შემცველი მცენარეების მარცვლეულებზე, თესლსა და ნაყოფზე (მაგალითად, არაქისის თესლზე) და ზოგიერთ სხვა სუბსტრატზე.
უფრო მეტად სოკოებით ავადდება პროდუქტები, რომლებსაც ინახავენ ცხელ და ტენიან კლიმატში. აფლატოქსინები დროთა განმავლობაში და არასწორი შენახვის პირობებში წარმოიქმნება ჩაისა და სხვა ბალახების გამხმარ ფოთლებში. ტოქსინი აგრეთვე წარმოიქმნება იმ ცხოველების რძეში, რომლებიც იკვებებიან ინფიცირებული საკვებით.
სქოლიო
კატეგორია:ტოქსინები
სტარომუნასიპოვო
სქოლიო
კატეგორია:ბურზიანის რაიონის სოფლები
კანცეროგენი
კანცეროგენი (cancer-დან — კიბო და γεννάω — ვბადებ) — ქიმიური ნივთიერება, ფიზიკური გამოსხივება ან ონკოგენური ვირუსი, რომლის ადამიანის ან ცხოველის ორგანიზმზე მოქმედებაც ზრდის ავთვისებიანი სიმსივნეს წარმოქმნის ალბათობას.
კანცეროგენების მაგალითები
ყველაზე მეტად ცნობილი ფიზიკური კანცეროგენია მაიონიზირებელი გამოსხივება.
ლიტერატურა
* კატეგორია:ონკოლოგია
ბავშვთა შრომა ბანგლადეშში
2006 წელს ბანგლადეშმა მიიღო შრომის კანონი, რომლის თანახმადაც დასაქმების მინიმალური კანონიერი ასაკი 14 წელი გახდა. ამის მიუხედავად, ბანგლადეშში ამგვარი შრომის კანონების განხორციელება პრაქტიკულად შეუძლებელია, რადგან მშრომელთა 93% დასაქმებულია არაფორმალურ სექტორში, როგორიცაა მცირე ქარხნები და სახელოსნოები, ქუჩა და საშინაო დასაქმება.
ბანგლადეშში ბავშვთა შრომის გავრცელების მიუხედავად, ჩამოყალიბდა კანონმდებლობა ბავშვთა შრომის წინააღმდეგ. ბანგლადეშმა მოახდინა შრომის საერთაშორისო ორგანიზაციის ბავშვთა შრომის ყველაზე ცუდი ფორმების (C182) რატიფიცირება. გარდა ამისა, ქვეყანამ მოახდინა გაეროს ბავშვთა უფლებების კონვენციის რატიფიცირება.
სიღარიბე
მარცხნივ|მინი| 2014 წლის სიღარიბის მაჩვენებელი მსოფლიო ბანკის მონაცემების საფუძველზე სიღარიბე ფართოდ არის აღიარებული და ბავშვთა შრომის ძირითადი მიზეზს წარმოადგენს. არსებობს ძლიერი ნეგატიური კორელაცია ქვეყნის შემოსავლის დონესა და ბავშვთა შრომის შემთხვევების მაჩვენებელს შორის. მიუხედავად იმისა, რომ ბანგლადეშის ერთ სულ მოსახლეზე წლიური შემოსავალი იზრდება, ბანგლადეშში მთლიანი სამუშაო ძალის დაახლოებით 9–13% კვლავ 5–14 წლის ბავშვებზე მოდის. 2013 წლის სტატისტიკურ ანგარიშში, UNICEF–ის შეფასებით, ბანგლადეშში მოსახლეობის 43.3% სიღარიბის საერთაშორისო ხაზის ქვემოთ ცხოვრობს.
დემოგრაფია
მინი| ბიჭები, რომლებიც დაფარული არიან ვერცხლისწყლის შემცველი წითელი ვერმილიონის ქიმიკატით, სინდურის მწარმოებელ ქარხანაში ბავშვთა შრომის დროს.
ბანგლადეშში მოსახლეობის დემოგრაფია ასევე შეიძლება იყოს ბავშვთა შრომის ერთ-ერთი მიზეზად. სოფლად მცხოვრები ბავშვები უფრო ხშირად მუშაობენ, ვიდრე ქალაქში მცხოვრები ბავშვები. ეს შეიძლება განპირობებული იყოს ბანგლადეშის სოფლის მეურნეობის ისტორიითა და ბავშვებთან დაკავშირებული ტრადიციებით, რომლებიც მოზრდილებთან ერთად მუშაობენ მინდვრებში. როგორც სოფლად, ასევე ურბანულ გარემოში, ბიჭები უფრო ხშირად მუშაობენ, ვიდრე გოგონები. მშრომელ ბავშვთა უმრავლესობა 12–14 წლისაა.
განათლების ნაკლებობა
მარცხნივ|მინი| ბიბლიოთეკა ბანგლადეშში განათლების ნაკლებობაზე უარყოფით გავლენას ახდენს ბავშვთა შრომა. ბავშვთა შრომა სკოლების შემაკავებელი ფაქტორია. ბავშვთა შრომის აღმოფხვრისკენ მიმართული მრავალი პოლიტიკა ორიენტირებულია განათლების ხელმისაწვდომობის გაზრდაზე. გაეროს ბავშვთა ფონდის თანახმად, განათლების ახალი ეროვნული პოლიტიკის მიხედვით, ბავშვებმა სკოლა უნდა დაასრულონ მერვე კლასამდე, ხოლო სკოლა უნდა იყოს უფასო.
მჭიდრო კავშირია ბავშვთა შრომასა და სკოლაში დასწრებას შორის. 2010 წლის სტატისტიკურ ანგარიშში გაეროს ბავშვთა ფონდმა დაადგინა, რომ ბანგლადეშში მშრომელ ბავშვთა 50% არ დადის სკოლაში. 7-დან 14 წლამდე ბავშვების კიდევ 6,8% სკოლაში სწავლის დროს მუშაობენ. მათგან, ვინც სკოლაში სწავლობს, დაბალი აკადემიური მოსწრება აქვთ. მიუხედავად იმისა, რომ სკოლა უფასოა, ბევრი ბავშვი იძულებულია უარი თქვას, რადგან მათ გაკვეთილებზე დასწრების დრო და რესურსი არ აქვთ. მრავალი ოჯახისთვის მათი შვილების მიერ მიღებული შემოსავალი უფრო ფასეულია, ვიდრე განათლება, რომელიც მათ შვილს მუშაობის შეწყვეტას თხოვს. რაჰმანის (1997) მიერ ჩატარებულმა კვლევამ აჩვენა, რომ მშრომელ ბავშვთა 58%-მა სკოლაში გამოუცხადებლობის მიზეზად ეკონომიკური სიდუხჭირე დაასახელა. მათგან, ვინც სკოლაში წასვლა აირჩია, სკოლების პირობები და განათლების ხარისხი სერიოზული ბარიერი აღმოჩნდა. მსოფლიო ბანკის მიერ 2002 და 2003 წლებში ჩატარებულმა გამოკვლევამ აჩვენა, რომ ბანგლადეშში მასწავლებლები კვირაში ხუთი სამუშაო დღიდან ერთს აცდენენ.
წერა-კითხვის ცოდნის დონე ქალებში უფრო დაბალია, ვიდრე მამაკაცებში. ბანგლადეშში გოგონების 75%-ზე ნაკლები იღებს დაწყებით განათლებას.
სქოლიო
კატეგორია:ბავშვთა უფლებები ქვეყნის მიხედვით კატეგორია:ბანგლადეში კატეგორია:ბავშვთა უფლებები
დიდი გამყინვარება (2002 წლის ფილმი)
დიდი გამყინვარება (Ice Age) — 2002 წლის კომპიუტერული ანიმაციური კომედიური ფილმი, რომლის რეჟისორია კრის უეჯი, სცენარისტები — მაიკლ ბერგი, მაიკლ ჯ. უილსონი და პიტერ აკერმანი, პროდიუსერი — ლორი ფორტე. მუსიკა ეკუთვნის დეივიდ ნიუმენს. პერსონაჟებს ახმოვანებენ რეი რომანი, ჯონ ლეგუიზამო, დენის ლირი და სხვები. ფილმი აწარმოა Blue Sky Studios-მა, ხოლო დისტრიბუცია გაუწია 20th Century Fox-მა.
„დიდი გამყინვარება“ თავდაპირველად უნდა შექმნილიყო კომპანია Fox Animation Studios-ის მიერ ტრადიციულ ანიმაციურ სტილში.
ფილმს წილად ხვდა დადებითი შეფასებები კინოკრიტიკოსებისაგან. საერთო განხილვების საიტ Rotten Tomatoes-ზე ფილმი ფლობს 77 პროცენტიან რეიტინგს (166 მიმოხილვაზე დაყრდნობით). 2003 წელს მიიღო ოსკარის ნომინაცია საუკეთესო ანიმაციური ფილმისთვის. აგრეთვე კომერციული წარმატებაც ხვდა წილად, საერთო ჯამში მისმა შემოსავალმა 383 მილიონი აშშ დოლარი შეადგინა. მას მოჰყვა ოთხი გაგრძელება: „დიდი გამყინვარება: გლობალური დათბობა“ (2006), „დიდი გამყინვარება: დინოზავრების ერა“ (2009), „დიდი გამყინვარება: კონტინენტური დრიფტი“ (2012) და „დიდი გამყინვარება: შეჯახება გარდაუვალია“ (2016).
სქოლიო
კატეგორია:ფილმები ანბანის მიხედვით კატეგორია:ინგლისურენოვანი ფილმები კატეგორია:2002 წლის ფილმები კატეგორია:2002 წლის ანიმაციური ფილმები კატეგორია:ამერიკული 3D ფილმები კატეგორია:ამერიკული ანიმაციური ფილმები კატეგორია:ამერიკული ფილმები კატეგორია:2000-იანი წლების ამერიკული ანიმაციური ფილმები კატეგორია:2002 წლის ფენტეზი ფილმები კატეგორია:20th Century Fox-ის ფილმები კატეგორია:20th Century Fox-ის ანიმაციური ფილმები კატეგორია:ამერიკული კომპიუტერული ანიმაციური ფილმები კატეგორია:ანიმაციური ფილმები ცხოველების შესახებ კატეგორია:Blue Sky Studios-ის ფილმები კატეგორია:2000-იანი წლების საბავშვო კომედიური ფილმები კატეგორია:2000-იანი წლების საბავშვო კომედიური ფილმები კატეგორია:კრის უეჯის ფილმები კატეგორია:დიდი გამყინვარება (ფრენჩაიზი) კატეგორია:2002 წლის ამერიკული კომედიური ფილმები
სკრუნდა
სკრუნდა (Skrunda, Schrunden) — მცირე ქალაქი ლატვიაში. სკრუნდის მხარის ადმინისტრაციული ცენტრი. მდებარეობს კურზემეს რეგიონში კულდიგიდან სამხრეთით 35 კმ-ში.
1368 წელს ტევტონთა ორდენის ფილიალმა აქ ააგო ციხესიმაგრე, რომელიც ჩვენამდე არ შემონახულა.
სქოლიო
კატეგორია:ლატვიის ქალაქები
ჯოზეფ ბორელი
ჯოზეფ ბორელი (Josep Borrell; დ. 14 აპრილი, 1947, პობლა-დე-სეგური, ესპანეთი) — ესპანელი პოლიტიკოსი. ევროპის კავშირის უმაღლესი წარმომადგენელი საგარეო საქმეთა და უშიშროების პოლიტიკის სფეროში 2019 წლის 1 დეკემბრიდან. ესპანეთის სოციალისტური მუშათა პარტიის წევრი 1975 წლიდან.
ბორელი კატალონიის სოფელ პობლა-დე-სეგურში დაიბადა და გაიზარდა, არის აერო-ინჟინერი, ეკონომისტი და მათემატიკის პროფესორი. სხვადასხვა აქტივობების საშუალებით მოახერხა და აქტიური პოლიტიკური კარიერა 1970-იან წლებში დაიწყო, როგორც ესპანეთის მუშათა სოციალისტური პარტიის წევრმა. ფელიპე გონსალესის მთავრობაში არაერთი მოწინავე თანამდებობა ეკავა. მუშაობდა ეკონომიკისა და ფინანსთა სამინისტროში, იყო ბიუჯეტისა და ხარჯთაღრიცხვის გენერალური დირექტორი 1982-1984 წლებში, ხოლო 1984-1991 წლებში კი — სახელმწიფო ფინანსთა მინისტრი.
ბოლო წლებში დაკავდა აქტიური ევროპული პოლიტიკით და 2004-2009 წლებში გახდა ევროპარლამენტარი და იკავებდა ევროპარლამენტის პრეზიდენტის თანამდებობას.
ადრეული ცხოვრება და კარიერა
ჯოზეფ ბორელი დაიბადა 1947 წლის 24 აპრილს, კატალონიის სოფელ პობლა-დე-სეგურში. ჟოან ბორელისა და ლუისა ფუნტელასის ოჯახში, იგი ბაბუასთანაც დიდ დროს ატარებდა, რომელიც კატალონიელი მიგრანტი იყო, არგენტინაში ცხოვრობდა და ამავდროულად პატარა საკონდიტროს ხელმძღვანელობდა, სან-მარტინის პარკთან ახლოს. ისინი სამშობლოში მაშინ დაბრუნდნენ, როცა ჯოზეფის მამა ჟოანი 8 წლის იყო. ეს ესპანეთის სამოქალაქო ომის დაწყებამდე მოხდა და მას შემდეგ მათ ესპანეთი არ დაუტოვებიათ.
დაწყებითი განათლების დასრულების შემდეგ, ჯოზეფი იძულებული გახდა დედასთან დარჩენილიყო და გამოცდებისთვის პენსიაზე გასულ პედაგოგთან ერთად ემზადებოდა. ამ ყველაფრის შემდეგ მან შეძლო და ჩაირიცხა ლეიდას უმაღლეს სასწავლებელში, სადაც სწავლას აგრძელებდა სტიპენდიის დამსახურებით. 1964 წელს ის ბარსელონაში დაბრუნდა, რათა სამრეწველო ინჟინერია შეესწავლა, თუმცა მალევე (1 წლის შემდეგ) მადრიდის ტექნიკურ უნივერსიტეტში გადავიდა, სადაც აერონავტიკური ინჟინერიის სწავლა დაიწყო და დაამთავრა 1969 წელს.
სწავლის დამთავრების შემდეგ იგი მოხალისედ მუშაობდა ისრაელში, კერძოდ კი გალ-ონის ქიბუცში, სადაც გაიცნო მომავალი ფრანგი მეუღლე ქეროლაინ მაერი. ამ ხნის განმავლობაში მას ბაკალავრის ხარისხიც მიენიჭა უმაღლესი და გამოყენებითი მათემატიკის მიართულებით და 1976 წელს, მადრიდის უნივერსიტეტის დამთავრების შემდეგ, დოქტორიც გახდა ეკონომიკის დარგში.
1972-1982 წლებში იგი ლექციებს კითხულობდა, არა მხოლოდ მათემატიკის, არამედ აერონავტიკური ინჟინერიის მიმართულებითაც, სხვადასხვა ტექნიკურ სკოლებსა თუ უნივერსიტეტში. 1982 წელს გახდა ასოცირებული პროფესორი ვალიადოლიდის უნივერსიტეტში, ხოლო 1975-1982 წლებში დასაქმებული იყო ნავთობკომპანია Cepsa-ში.
ჩართულობა ადგილობრივ პოლიტიკაში
ბორელი ესპანეთის სოციალისტურ პარტიას 1975 წელს შეუერთდა და აქტიური პოლიტიკური მოღვაწეობა დაიწყო ლუის სოლანასთან და ლუის კარლოს კროისიერთან ერთად. ეს პერიოდი დაემთხვა სრულიად ესპანეთის დემოკრატიზაციის ეტაპს, რომელიც 1975 წლის 20 ნოემბერს დაიწყო.
იგი კენჭს იყრიდა 1979 წელს ჩატარებული ადგილობრივი თვითმართველობის არჩევნებში და გახდა ქალაქის მრჩეველი. ბორელი მადრიდის პროვინციის დეპარტამენტს ხელმძღვანელობდა 1979-1983 წლებში, კერძოდ კი აღნიშნული დეპარტამენტის ფინანსურ განყოფილებას პრე-ავტონომიურ პერიოდში.
საგარეო საქმეთა და უსაფრთხოების პოლიტიკის წარმომადგენელი
კორონავირუსის პანდემიის დროს ჩინეთმა სამედიცინო მარაგი და დიდი რაოდენობით სამედიცინო დახმარება გამოგზავნა ევროკავშირში, რათა ამით პანდემიით დაზარალებულ ქვეყნებს ესარგებლათ. ბორელმა ერთ-ერთ გამოსვლაში განაცხადა, რომ ყოველივე ეს დიდსულოვანი პოლიტიკაა, მან ისიც აღნიშნა, რომ ამ გზით ჩინეთი ამერიკას კიდევ ერთხელ ახსენებს იმას, რომ აშშ-სგან განსხვავებით ის საიმედო პარტნიორია.
ევროკავშირის მრავალმა ოფიციალურმა წარმომადგენელმა საჯაროდ განაცხადეს, რომ ისინი გაბრაზდნენ და იმედგაცრუებულნი დარჩნენ ბორელის განცხადებით და გაემიჯნენ პერსონალს.
პირადი ცხოვრება
ჯოზეფ ბორელი პირველად დაქორწინდა ფრანგ სოციოლოგ ქეროლაინ მაერზე, მათ ორი ვაჟი შეეძინათ. (ჯოანი - დიპლომტი და ლიონელი - თვითმფრინავის პილოტი. განწორწინდნენ 90-იან წლებში, ხოლო 1998 წლიდან ჯოზეფ ბორელის ცოლი არის კრისტინა ნარბონა, რომელიც ამჟამად ესპანეთის სოციალისტური მუშათა პარტიის პრეზიდენტია, ხოლო წარსულში (2004-2008) გარემოს დაცვის მინისტრი იყო. წყვილი 2001 წლიდან ვალდემორილიოში ცხოვრობს, ისინი 2018 წლის ივლისში დაქორწინდნენ.
2019 წელს მან არგენტინის მოქალაქეობა მიიღო, სადაც აღნიშნა, რომ ამით სურდა პატივი მიეგო მამის ხსოვნისადმი, რომელიც გაიზარდა მენდოსაში, არგენტინაში. ბორელი საუბრობს ესპანურ, კატალონიურ, იტალიურ, ფრანგულ და ინგლისურ ენებზე.
სქოლიო
კატეგორია:დაბადებული 14 აპრილი კატეგორია:დაბადებული 1947 კატეგორია:ესპანელი პოლიტიკოსები კატეგორია:ევროპარლამენტის პრეზიდენტები
ლუნა-5
ლუნა-5, ან E-6 №10 — საბჭოთა უსახელო ავტომატური კოსმოსური ხომალდი, გამიზნული მთვარისა და კოსმოსის გამოკვლევისთვის.
1965 წლის 9 მაისს 07:49:37 UTC დროით განხორციელდა რაკეტა-მატარებელ „მოლნიას“ გაშვება, რომელსაც უნდა წაეყვანა ხომალდი მთვარისკენ. იმავე წლის 12 მაისს „ლუნა-5-მა“ მიაღწია მთვარეს. დაგეგმილი იყო, რომ იგი განახორციელებდა მასზე მსუბუქ დაჯდომას, რითაც იგი გახდებოდა პირველი კოსმოსური სადგური, რომელმაც ეს შეძლო. ხომალდის დაშვება წარუმატებელი აღმოჩნდა: მისმა სამუხრუჭე ძრავებმა ვერ უზრუნველყვეს ხომალდის უსაფრთხო დაშვება მთვარის ზედაპირზე და იგი დაიმსხვრა ღრუბლების ზღვის ტერიტორიაზე.
სქოლიო
კატეგორია:პროგრამა ლუნა კატეგორია:1965 წელი მეცნიერებაში კატეგორია:1965 წელი სსრკ-ში კატეგორია:კოსმოსური ხომალდები
ტლადალი
ტლადალი (ქალაქი) — სოფელი რუსეთში, დაღესტნის რესპუბლიკის წუნტის რაიონში. დასახლებულია ერთ-ერთი დიდოური ტომით, ბეჟიტელებით. 2018 წლის მდგომარეობით სოფელში ცხოვრობდა 570 ადამიანი.
სქოლიო
კატეგორია:დაღესტნის სოფლები
კულუასის რაიონი
რესურსები ინტერნეტში
კატეგორია:ხუნინის რეგიონის რაიონები კატეგორია:უანკაიოს პროვინციის რაიონები
ვარინა დეივისი
ვარინა ენი „ვინი“ დეივისი (Varina Anne "Winnie" Davis; დ. 27 ივნისი, 1864 — გ. 18 სექტემბერი, 1898) — ამერიკელი მწერალი, ამერიკის კონფედერაციული შტატების პრეზიდენტის, ჯეფერსონ დეივისის ქალიშვილი. იწოდებოდა „კონფედერაციის ქალიშვილად“. ცნობილი გახდა მამასთან ერთად კონფედერატების ვეტერანთა ჯგუფის სახელით გამოსვლებისათვის.
ბავშვობა
ვარინა ენი „ვინი“ დეივისი დაიბადა ამერიკის სამოქალაქო ომის დამთავრებამდე ერთი წლით ადრე, კონფედერაციის თეთრ სახლში, რომელიც ვირჯინიის შტატის ქალაქ რიჩმონდში მდებარეობდა. ის, ვარინა ჰოუელ დეივისისა და ჯეფერსონ დეივისისთვის მეექვსე შვილი და მეორე ქალიშვილი იყო. პატარაობაში, ვარინა ოჯახში ერთადერთი ბავშვი იყო, რომელსაც დედასთან ერთად უფლება ჰქონდა მამასთან სტუმრობისა ფორტ-მონროში, სადაც ჯეფერსონი სამოქალაქო ომის შემდეგ, ორი წლით დააპატიმრეს. საბოლოოდ, მათ ოფიცრებისთვის განკუთვნილი ოთახები მისცეს გამოსაყენებლად.
ადრეულ ასაკში ვინიმ განათლება დედისგან და მამისგან სახლში მიიღო. მოგვიანებით ის მშობლებს დაჰყვებოდა მრავალრიცხოვან მოგზაურობებში. 13 წლის ასაკში, ვარინა სასწავლებლად კარლსრუეში (გერმანია) გააგზავნეს, მისის ფრიდლანდერსის განახლებულ გოგონათა სკოლაში, სადაც 5 წელი დაჰყო. ამ პერიოდში შეიძინა ოდნავ შესამჩნევი გერმანული აქცენტი. შტატებში დაბრუნებამდე ცოტა ხნით, სწავლობდა პარიზშიც.
კონფედერაციის ქალიშვილი
1880-იან წლებში, ვინი თავის მშობლებთან ერთად ცხოვრობდა ბილოქსში, მისისიპის შტატში, სარა ელის დორსის, მდიდარი ქვრივისა და კონფედერატების მომხრის მიერ მამამისისათვის, ჯეფერსონ დეივისისათვის ნაჩუქარ სახლში. 1886 წელს, ვინი ასაკში შესულ მამასთან ერთად ესტუმრა უესტ-პოინტს, ჯორჯიას და სამხრეთის შტატებს წარუდგინა თავისივე დაწერილი წიგნი, კონფედერაციის ღირსეული მიზნის შესახებ. 1886 წლის 24 აპრილს, გუბერნატორმა ჯონ ბრაუნ გორდონმა მიანიჭა „კონფედერაციის ქალიშვილის“ სახელწოდება. ეს სახელი შემორჩა და ვინი გახდა ვეტერანთა ჯგუფების სახე და შთაგონების წყარო კონფედერაციის ქალიშვილთა გაერთიანებისათვის.
ვარინა უფრო და უფრო ხშირად ჩნდებოდა მამამისთან ერთად საზოგადოებაში, გამოდიოდა სიტყვებით და მისთვის ერთგვარი წარმომადგენელი ხდებოდა. ეს ის პერიოდი იყო, როდესაც კონფედერატთა ჯგუფები, მათ შორის ქალთა გაერთიანებები ომის ისტორიების შემონახვაზე ზრუნავდნენ. 1888 წელს, ვინიმ დაწერა პირველი წიგნი ირლანდიელი რევოლუციონერის, რობერტ ემეტის შესახებ, სათაურით „მე-19 საუკუნის ირლანდიელი რაინდი“.
ვარინა ცნობილი იყო სასიყვარულო რომანებით, მაგრამ არასოდეს დაოჯახებულა. ითვლება, რომ 1885-1886 წლებში ურთიერთობა ჰქონდა პეიზაჟებისა და პორტრეტების მხატვართან, ვერნერ მურ უაიტთან, მაგრამ ეს ურთიერთობა მალევე დასრულდა, როდესაც უაიტი ევროპაში გადავიდა საცხოვრებლად, ხელოვნების სფეროში განათლების მისაღებად. ეს ისტორია ბოლომდე დადასტურებული არაა.